| **Amenchotepas I**Amenhotepas I'*, **Amenofis'*** |
| --- |
| Faraonas |
|  |
| Amenchotepo I statula |
| Aštuonioliktoji Egipto dinastija |
| Mirė | apie 1504 m. pr. m. e. |
| Tėvas | Amosis |
| Motina | Amosė Nefertarė |
| Faraonas |
| Valdė | apie 1525–1504 m. pr. m. e. arba1508–1484 m. pr. m. e. |
| Pirmtakas | Amosis |
| Įpėdinis | Tutmozis I |
|  |
|  **Vikiteka** | Amenchotepas I |

**Amenchotepas I** (**Džeserkarė Amenhotepas I**, **Amenofis**; m. apie 1504 m. pr. m. e.) – antrasis aštuonioliktosios Egipto dinastijos faraonas. Valdė apie 1525–1504 m. pr. m. e. 1515–1494 m. pr. m. e. arba 1508–1484 m. pr. m. e.

Biografija
----------

| Faraono vardai |
| --- |
|  |  |
| **Ka-Vaf-Tavi** (*kA-waf-tAwj*) |
|  |
|  |  |
| **Aa-Neru** (*aA-nrw*) |
|  |
|  |  |
| **Vach-Renput** (*wAḥ-rnpwt*) |
|  |
|  |  |
| **Džeser-Ka-Ra** (*Ḏsr-kA-ra*) |
|  |
|  |  |
| **Amen-Chetep** (*imn-ḥtp*)„Amonas patenkintas" |

Amenchotepas I buvo trečiasis Amosio ir Amosės Nefertarės sūnus. Abu vyresni broliai mirė, todėl tapo faraonu 1525 m. pr. m. e. Įsibrovėliai iš Libijos pasinaudodami Amosio mirtimi surengė antpuolį į Nilo deltą. Nors ir būdamas nepatyręs Amenchotepas nugalėjo įsibrovėlius.

Pagal Amosio, Ebanos sūnaus, kapavietės tekstus, Amenchotepas išplėtė Egipto teritoriją pietuose, Nubijoje, nugalėjo Nubijos pasipriešinimą. Amenchotepas I pavedė architektui Ineni praplėsti Karnako šventyklą. Amenchotepo I šeimos ryšiai nėra aiškūs, nei vienas vaikas jam tvirtai nepriskiriamas. Ahotepė II, anksčiau laikyta jo žmona ir seserimi, tačiau dabar kai kurie tyrinėtojai mano, kad ji buvo faraono senelė. „Didžiąja žmona" paminėta Merit-Amon I, bet ne „Karaliaus motina". Kai kurie egiptologai mano, kad Tutmozio I žmona Amosė buvo Amenchotepo I duktė, tačiau tarp jos titulų „Karaliaus duktė" neminima. Bendrai, faraono valdymo metai prastai dokumentuoti. Panašu, kad Amenchotepas I siekė įtvirtinti tėvo Amosio pasiekimus. Jo įpėdiniu tapo karinių pajėgų vadas Tutmozis I.

Pagal Manetoną, Amenchotepas I Egiptą valdė 20 metų ir 9 mėnesius. Šį datavimą patvirtina įrašai Amenemheto (magiško vardo) kapavietėje, kur nurodoma, kad jis valdė 21 metus. Yra dvi galimos Amenchotepo I kapavietės. Pirmoji yra KV39 Karalių slėnyje, kita ANB, esanti Dra Abu el-Nagoje. Amenchotepas I įsteigė Deir el Medinos kapų kalėjų miestelį vakariniame Nilo krante Tėbuose, kuriame vėliau buvo garbinamas kartu su motina Amose Nefertare. Amenchotepas I buvo pirmuoju faraonu, kuris laidojimo šventyklą pastatė atskirai nuo kapo norėdamas suklaidinti kapų plėšikus. Jo laidojimo šventykla tikriausai buvo Deir al Bahri, Hatšepsutos šventyklos vietoje, kur rastas „Amenhotepo namas". Amenchotepo I mumija rasta slėptuvėje prie Deir el-Bahri virš Hatšepsutos laidojimo šventyklos, dabartiniu metu yra eksponuojamas Kairo muziejuje.

Valdymo laikas
--------------

Istorikų nurodomos šio faraono valdymo datos (Ancient Egypt history & chronology, The Ancient Egypt Site, Redford, Arnold, Hornung, Dodson, Aldred, Grimal, Shaw, Malek, von Beckerath, Krauss, Murnane, Helck) išdėstytos laiko juostoje:

Šaltiniai
---------

* *The Oxford Encyclopedia of Ancient Egypt*. Tomas I. Red. Donald B. Redford. Oxford University Press, − 2001, p. 71
* Encyclopaedia Britannica, 2008 10 23

Išnašos
-------

1. 1 2  **(**angl.**)** The Ancient Egypt Site. 18th Dynasty (1540-1307).
2. 1 2  **(**angl.**)** Ancient Egypt history & chronology. XVIIIth Dynasty 1534 - 1292. Amenhotep I (Amenophis I). Archyvuota kopija 2009-06-26 iš Wayback Machine projekto.
3. ↑  D. B. Redford "The Oxford Encyclopedia of Ancient Egypt", Oxford-New York 2001
4. ↑  D. Arnold "The Encyclopedia of Ancient Egyptian Architecture", New York 2003
5. ↑  E. Hornung "Jeden czy wielu? Koncepcja Boga w starozytnym Egipcie", Warsaw 1991
6. ↑  A. Dodson "Monarchs of the Nile", Cairo - New York 2000
7. ↑  C. Aldred "Akhenaten. King of Egypt", New York 1988
8. ↑  N. Grimal "A History of Ancient Egypt", New York 1997
9. ↑  I. Shaw, P. Nicholson "The Dictionary of Ancient Egypt", New York 1995
10. ↑  I. Shaw "The Oxford History of Ancient Egypt", Oxford-New York 2000
11. ↑  I. Shaw "Exploring Ancient Egypt", Oxford 2003
12. ↑  J. Malek "Egyptian Art", London 1999
13. ↑  J. Malek "Egypt. 4000 Years of Art", New York 2003
14. ↑  J. von Beckerath "Untersuchungen zur politischen Geschichte der Zweiten Zwischenzeit in Ägypten", Munchen-Berlin 1965
15. ↑  J. von Beckerath "Handbuch der agyptischen Konigsnamen", Munchen-Berlin 1984, ver 2 1999
16. ↑  J. von Beckerath "Chronologic des pharaonischen Ägypten", Mainz 1997
17. ↑  R. Krauss "Sothis und Mondaten. Hilderscheimer Äegyptologische Beitrage", Hildeshein 1985
18. ↑  W. J. Murnane "The History of Ancient Egypt", New York 1995
19. ↑  W. Helck "Geschichte des Alten Ägypten", 1968


|  |  |  |  |
| --- | --- | --- | --- |
| 

| Ž • A • REgipto faraonai |
| --- |
|  |
| 
**Naujoji karalystė**
**Aštuonioliktoji dinastija**
Amosis →
Amenchotepas I →
Tutmozis I →
Tutmozis II →
Hačepsuta →
Tutmozis III →
Amenchotepas II →
Tutmozis IV →
Amenchotepas III →
Amenchotepas IV →
Smenchkarė →
Tutanchamonas →
Ajas →
Horemhebas |

 |